Khairul Faizi Ahmad Kamil

Khairul Faizi Ahmad Kamil adalah ahli politik Malaysia berbangsa Melayu dari Parti Islam Se-Malaysia. Di peringkat parti, beliau merupakan Penolong Setiausaha Agung PAS, mantan Timbalan Pesuruhjaya PAS Negeri Johor dan Yang Dipertua PAS Kawasan Kluang, Johor. Beliau juga merupakan mantan Ketua Penerangan Perikatan Nasional negeri Johor. 

Beliau adalah merupakan Ketua Pengarah Pertubuhan Pengurusan Kecemasan dan Bencana Malaysia (Khidmat Malaysia) sejak tahun 2019. 

Beliau telah dilantik sebagai Ahli Lembaga Pemegang Amanah di Majlis Minyak Sawit Malaysia (MPOC) pada 15 Mei 2020 sehingga 8 Mac 2021 dan Pengerusi Majlis Persijilan Minyak Sawit Malaysia (MPOCC) pada 15 November 2020 sehingga 30 September 2021. Kedua-dua GLC ini di bawah Kementerian Perusahaan Perladangan dan Komoditi. Selain itu, beliau telah dilantik sebagai Ahli Lembaga Pengarah Kumpulan Pendidikan Yayasan Pelajaran Johor (KPYPJ) pada tahun 2020.

Latarbelakang 
Beliau dilahirkan dan dibesarkan di Kluang, Johor.  Mendapat pendidikan awal di Sekolah Kebangsaan Simpang Renggam (1980) dan Sekolah Kebangsaan Kampung Melayu Kluang (1981-1985). Kemudian melanjutkan pelajaran ke Sekolah Tuanku Abdul Rahman (STAR) Ipoh (1986-1990). Memperolehi Diploma dalam bidang Kejuruteraan Elektrik (Perhubungan) daripada Universiti Teknologi Malaysia dan Diploma Tasawur Islam (ILHAM), Kemudian beliau melanjutkan pelajaran dalam bidang Sains Politik di Universiti Sains Malaysia (USM) dengan memperolehi Sarjana Muda (Kepujian) Sains Kemasyarakatan (Sains Politik/Pengurusan)

Penglibatan di dalam politik 
Beliau adalah seorang aktivis PAS sejak daripada tahun 1997 lagi. Beliau pernah menjadi calon dalam Pilihan Raya Umum Malaysia tahun 2004, 2008, 2013, 2018 dan 2022.

Pilihan raya

Motivasi 
Beliau sering memberikan ceramah dan pengendalian kursus berkaitan dengan pengurusan motivasi dan pernah menjadi kolumnis Harakah dalam ruangan pengurusan dan pentadbiran. Pernah menerbitkan pelbagai Manual Pengurusan PAS dan telah menulis buku Pengurusan Organisasi Haraki (2017), Poligami (2018) dan Rahsia Mesyuarat Berkualiti dan Berkesan (2018) yang diterbitkan oleh Minda Sejahtera Resources.

Beliau berkemampuan untuk bermain beberapa instrumen muzik dan telah mencipta lagu-lagu kemanusiaan dan ketuhanan, diantaranya Aku Pejuang Islam, Ku Pinta RedhaMu, Agenda Anak Muda Berkebajikan, Harapan Rohingya,  Kasih Bonda 2015, Derita Gaza 2.0, Istiqamah Hingga Kemenangan, Infiru dan Impian Ramadhan.

Anugerah dan pengiktirafan

Darjah kebesaran 

 :
  Kesatria Mangku Negara (K.M.N.) – (2021)

Rujukan 

Muslim Malaysia
Anggota Parti Islam Se-Malaysia
Alumni Universiti Teknologi Malaysia
Alumni Universiti Sains Malaysia
Ahli politik Malaysia berketurunan Melayu
Penulis Malaysia